b'\n_START_ARTICLE_\nPZL W-3 Sok\xc3\xb3\xc5\x82\n_START_SECTION_\nRazvoj\n_START_PARAGRAPH_\nPZL W-3 Sok\xc3\xb3\xc5\x82 je prvi u potpunosti projektiran i serijski izgra\xc4\x91ivan poljski helikopter. Rad na projektu zapo\xc4\x8deo je 1973. a vo\xc4\x91a projektnog tima bio je Stanis\xc5\x82aw Kami\xc5\x84ski. Prvi let ovog helikoptera izveden je 16. studenog 1979. Helikopter je certificiran u Poljskoj, Rusiji, Njema\xc4\x8dkoj i Sjedinjenim Dr\xc5\xbeavama. Nakon prili\xc4\x8dno dugotrajnog razvoja, tvrtka PZL-\xc5\x9awidnik je 1985. zapo\xc4\x8dela s niskom stopom serijske proizvodnje helikoptera. Inicijalna prodaja op\xc4\x87e namjene PZL W-3 Sok\xc3\xb3\xc5\x82 helikoptera zapo\xc4\x8dela je za poljsko i isto\xc4\x8dno europsko tr\xc5\xbei\xc5\xa1te. Padom komunizma, tvrtki je dozvoljeno da pro\xc5\xa1iri svoju prodajnu bazu na zapadni svijet. Da bi prodaja bila uspje\xc5\xa1na, tvrtka je razvila W3A Sok\xc3\xb3\xc5\x82 helikopter koji bi bio dovoljno dobar da dobije zapadne certifikate. U svibnju 1993. Sjedinjene Dr\xc5\xbeave su poljskom helikopteru izdale 29 certifikata na temelju Federalnih zrakoplovnih regulacija. U prosincu iste godine, i Njema\xc4\x8dka je izdala certifikate za taj helikopter._NEWLINE_Sok\xc3\xb3\xc5\x82 je helikopter konvencionalnog dizajna i izgradnje, s dva PZL-10W motora, koji su bazirani na PZL-10S, koji je licencno izgra\xc4\x91en na temelju ruskog TVD-10B motora. Motori su izgra\xc4\x91eni od kompozitnog materijala, na glavni motor montirana su \xc4\x8detiri elise, a na sporedni motor na repu, tri elise._NEWLINE_PZL W-3 Sok\xc3\xb3\xc5\x82 helikopter izgra\xc4\x91en je u vi\xc5\xa1e modela, te je sposoban za obavljanje niza helikopterskih zada\xc4\x87a, uklju\xc4\x8duju\xc4\x87i prijevoz putnika, VIP osoblja, tereta, obavljanje hitnih lije\xc4\x8dni\xc4\x8dkih intervencija, vatrogasne zada\xc4\x87e i poslove traganja nestalih na lo\xc5\xa1em terenu._NEWLINE_100-ti Sok\xc3\xb3\xc5\x82 helikopter izgra\xc4\x91en je u lipnju 1996. godine._NEWLINE_Poljske zra\xc4\x8dne snage kupile su od Sjedinjenih Dr\xc5\xbeava, F-16 lovce. Ti lovci imaju slu\xc5\xbebenu oznaku "Fighting Falcon" (eng. borbeni sokol). Budu\xc4\x87i da Poljska u svojoj vojsci koristi PZL W-3 helikoptere koji ve\xc4\x87 koriste oznaku "sokol", poljski F-16 avioni su preimenovani, te umjesto oznake sokol, koriste oznaku jastreb.\n_START_SECTION_\nOperativna povijest\n_START_PARAGRAPH_\nOd 2003. godine, \xc4\x8detiri W-3WA helikoptera koristi poljska "Nezavisna grupa za zra\xc4\x8dni napad" (polj. Samodzielna Grupa Powietrzno-Szturmowa) tokom vojnih operacija u Iraku. Jedan helikopter iz tog sastava (serijski broj 360902) sru\xc5\xa1io se u nesre\xc4\x87i pokraj ira\xc4\x8dkog grada Karbala, 15. prosinca 2004. Troje vojnika je poginulo, a troje je ranjeno.'